**ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ Γ’ ΛΥΚΕΙΟΥ**

**ΟΜΑΔΑ ΠΡΩΤΗ**

**ΟΜΑΔΑ ΠΡΩΤΗ**

**ΘΕΜΑ Α**

**Α1.** *Να χαρακτηρίσετε τις προτάσεις που ακολουθούν, γράφοντας στο τετράδιό σας, δίπλα στο γράμμα που αντιστοιχεί σε κάθε πρόταση, τη λέξη* **Σωστό**, *αν η πρόταση είναι σωστή, ή* **Λάθος**, *αν η πρόταση είναι λανθασμένη.*

**α.** Κανονικά ονομάζονται τα αγαθά των οποίων η ζήτηση αυξάνεται, όταν αυξάνεται το εισόδημα των καταναλωτών.

**β.** Όταν η καμπύλη ζήτησης είναι ισοσκελής υπερβολή, τότε σε όλο το μήκος της καμπύλης η ελαστικότητα ζήτησης είναι σε απόλυτη τιμή ίση με 1.

**γ.** Το πιεστήριο ενός τυπογραφείου είναι υλικό, διαρκές και καταναλωτικό αγαθό.

**δ.** Μια επιχείρηση, μπορεί να αυξήσει την τιμή του προϊόντος που παράγει, εφόσον η ζήτησή του είναι ανελαστική.

**ε.** Η μείωση της ανεργίας σε μια οικονομία προκαλεί μετατόπιση της καμπύλης των παραγωγικών της δυνατοτήτων προς τα δεξιά.

**Μονάδες 15**

*Στις παρακάτω προτάσεις,* **Α2** *και* **Α3***, να γράψετε στο τετράδιό σας τον αριθμό της πρότασης και, δίπλα του, το γράμμα που αντιστοιχεί στη σωστή απάντηση.*

**Α2.** Το κόστος ευκαιρίας ενός αγαθού Ζ σε όρους του αγαθού Κ είναι

**α.** η ποσοστιαία μεταβολή της ποσότητας του αγαθού Κ που θυσιάζεται προς τις μονάδες του αγαθού Ζ που παράγονται

**β.** οι μονάδες του αγαθού Ζ που θυσιάζονται για την παραγωγή μίας επιπλέον μονάδας του αγαθού Κ

**γ.** οι μονάδες του αγαθού Ζ που θυσιάζονται προς τις μονάδες του αγαθού Κ που παράγονται

**δ.** οι μονάδες του αγαθού Κ που θυσιάζονται για την παραγωγή μίας επιπλέον μονάδας του αγαθού Ζ.

**Μονάδες 5**

**Α3.** Μια επιχείρηση, με μοναδικό μεταβλητό συντελεστή την εργασία, μεγιστοποιεί το μέσο προϊόν της εργασίας, όταν απασχολεί πέντε εργάτες και το οριακό προϊόν του πέμπτου εργάτη είναι 32. Το συνολικό προϊόν της επιχείρησης, όταν απασχολεί πέντε εργάτες, είναι

**α.** 64

**β.** 80

**γ.** 160

**δ.** 320

**Μονάδες 5**

**ΟΜΑΔΑ ΔΕΥΤΕΡΗ**

**ΘΕΜΑ Β**

**Β1.** Να αναφέρετε τι είναι το μέσο κόστος (μονάδες 3), ποια είναι τα τρία είδη του βραχυχρόνιου μέσου κόστους, ποιοι είναι οι αντίστοιχοι τύποι τους (μονάδες 9) και τι δείχνει η καμπύλη του καθενός (μονάδες 3). Να αναφέρετε πώς μεταβάλλεται κάθε είδος του βραχυχρόνιου μέσου κόστους, καθώς αυξάνεται η παραγωγή του προϊόντος, και να αιτιολογήσετε κάθε μεταβολή (μονάδες 10).

**Μονάδες 25**

**ΟΜΑΔΑ ΤΡΙΤΗ**

**ΘΕΜΑ Γ**

Τα δεδομένα του **Πίνακα 1** αναφέρονται στην τιμή (P) ενός αγαθού, στην προσφερόμενη ποσότητα (Qs) του αγαθού από τις επιχειρήσεις του κλάδου, στην αμοιβή της εργασίας (W) και στον αριθμό των επιχειρήσεων (N) του κλάδου παραγωγής του αγαθού. Οι υπόλοιποι προσδιοριστικοί παράγοντες της προσφοράς δεν μεταβάλλονται.

**Πίνακας 1**

****

**Γ1.** Να προσδιορίσετε μεταξύ ποιων συνδυασμών υπολογίζεται η ελαστικότητα της προσφοράς και να αιτιολογήσετε την απάντησή σας (μονάδες 3). Να βρείτε την ελαστικότητα της προσφοράς μεταξύ αυτών των συνδυασμών, καθώς μειώνεται η τιμή του αγαθού (μονάδες 4), και να χαρακτηρίσετε την προσφορά με βάση την τιμή της ελαστικότητας (μονάδες 2).

**Μονάδες 9**

**Γ2.** Να βρείτε τις γραμμικές συναρτήσεις προσφοράς.

**Μονάδες 8**

**Γ3. α.** Να υπολογίσετε την ποσοστιαία μεταβολή της προσφοράς, όταν ο αριθμός των επιχειρήσεων μειώνεται από 5.000 σε 4.000 (μονάδες 4).

**β.** Να αιτιολογήσετε την παραπάνω μεταβολή με βάση τους προσδιοριστικούς παράγοντες της προσφοράς (μονάδες 2). Πώς θα επηρεαστεί η θέση της καμπύλης προσφοράς; Δεν απαιτείται διάγραμμα (μονάδες 2).

**Μονάδες 8**

**ΟΜΑΔΑ ΤΕΤΑΡΤΗ**

**ΘΕΜΑ Δ**

Οι συναρτήσεις ζήτησης και προσφοράς στην αγορά ενός αγαθού πρώτης ανάγκης είναι QD=200-5P και Qs=120+5P, αντίστοιχα, όπου QD η ζητούμενη ποσότητα του αγαθού, Qs η προσφερόμενη ποσότητα και P η τιμή του αγαθού.

**Δ1.** Να υπολογίσετε:

**α.** την τιμή και την ποσότητα ισορροπίας της αγοράς του αγαθού (μονάδες 4),

**β.** την ελαστικότητα της ζήτησης ως προς την τιμή στο σημείο ισορροπίας (μονάδες 4).

**Μονάδες 8**

Το κράτος, προκειμένου να προστατέψει τους καταναλωτές, επιβάλλει ανώτατη τιμή πώλησης PA=6 χρηματικές μονάδες.

**Δ2.** Να υπολογίσετε:

**α.** το έλλειμμα που δημιουργείται στη αγορά (μονάδες 2),

**β.** τη μεταβολή της συνολικής δαπάνης των καταναλωτών από την κρατική παρέμβαση (μονάδες 3). Να αιτιολογήσετε τη μεταβολή αυτήν με βάση την τιμή της ελαστικότητας ζήτησης (μονάδες 3).

**Μονάδες 8**

**Δ3.** Να υπολογίσετε την τιμή P2, που είναι διατεθειμένοι να πληρώσουν οι καταναλωτές, για να αποκτήσουν την ποσότητα που προσφέρεται από τους παραγωγούς στην τιμή PA.

**Μονάδες 4**

**Δ4.** Λόγω δημιουργίας “μαύρης αγοράς”, οι παραγωγοί διαθέτουν το 1**/**3 της προσφερόμενης ποσότητας στην τιμή PA, το επόμενο 1**/**3 στην τιμή ισορροπίας και το υπόλοιπο 1**/**3 στην τιμή P2. Πόσες επιπλέον χρηματικές μονάδες θα πληρώσουν οι καταναλωτές για την αγορά όλης της προσφερόμενης ποσότητας, σε σχέση με αυτήν που θα πλήρωναν, εάν δεν είχε δημιουργηθεί “μαύρη αγορά”;

**Μονάδες 5**

**ΑΠΑΝΤΗΣΕΙΣ**

**ΟΜΑΔΑ ΠΡΩΤΗ**

**ΘΕΜΑ Α**

**Α1. α.** Σ, **β.** Σ, **γ.** Λ, **δ.** Σ, **ε.** Λ

Α2. δ

Α3. γ

**ΟΜΑΔΑ ΔΕΥΤΕΡΗ**

**ΘΕΜΑ Β**

Σχολικό βιβλίο, σελίδες 62-65: 3. Μέσο κόστος S.

**ΟΜΑΔΑ ΤΡΙΤΗ**

**ΘΕΜΑ Γ**

**Γ1.** Η ελαστικότητα της προσφοράς σύμφωνα με τα δεδομένα του πίνακα μπορεί να υπολογιστεί μεταξύ των συνδυασμών Α→Δ και Β→Ε.

Αυτό συμβαίνει διότι για να υπολογίσουμε ελαστικότητα προσφοράς ως προς την τιμή θα πρέπει να ισχύει ceteris paribus, δηλαδή οι προσδιοριστικοί παράγοντες της προσφοράς να παραμείνουν σταθεροί και να μεταβάλλεται η τιμή του αγαθού. Άρα θα υπολογίσουμε ελαστικότητα προσφοράς στα σημεία εκείνα που η αμοιβή των εργασίας (W) και ο αριθμός των επιχειρήσεων (Ν) παραμένει σταθερός:

• 

• 

•  ανελαστική

•  ανελαστική

**Γ2.** Σύμφωνα με τα δεδομένα του πίνακα μπορούμε να προσδιορίσουμε 2 γραμμικές συναρτήσεις προσφοράς.

Η μια συνάρτηση προσφοράς θα είναι αυτή που θα διέρχεται από τα σημεία Α και Δ και η άλλη από τα σημεία Β και Ε, διότι δυο ή περισσότερα σημεία ανήκουν στην ίδια καμπύλη προσφοράς μόνο όταν έχουν τους ίδιους προσδιριστικούς παράγοντες.

Οπότε η  θα διέρχεται από τα σημεία Α και Δ και θα αντιστοιχεί για W=800 και αριθμό επιχ. (Ν)=5.000.



=400+20Ρ

Η  θα διέρχεται από τα σημεία Β και Ε και θα αντιστοιχεί για W=800 και αριθμό επιχειρήσεων Ν=4.000



=320+16Ρ

**Γ3. α.** Ποσοστιαία μεταβολή προσφοράς=

 -20%

**β.** Ο αριθμός των επιχειρήσεων αποτελεί προσδιοριστικό παράγοντα που επηρεάζει την αγοραία καμπύλη προσφοράς.

Η μείωση του αριθμού των επιχειρήσεων από 5.000 σε 4.000 θα προκαλέσει μείωση της προσφοράς και μετατόπιση της καμπύλης παροσφοράς προς τα αριστερά, διότι όταν μειώνεται ο αριθμός των επιχειρήσεων μειώνεται και η προσφορά.

**ΟΜΑΔΑ ΤΕΤΑΡΤΗ**

**ΘΕΜΑ Δ**

**Δ1. α.** Στο σημείο ισορροπίας ισχύει: QD=QS: 200-5Ρ0=120+5Ρ0⇒Ρ0=8.

Για Ρ0=8Q0=200-58=160

Άρα Σ.Ι: (Ρ0=8, Q0=160)

**β.** 

**Δ2. α.** Για ΡΑ=6 οι καταναλωτές είναι διατεθειμένοι να ζητήσουν:

 μονάδες

Για ΡΑ=6 οι παραγωγοί είναι διατεθειμένοι να προσφέρουν:

 μονάδες

Οπότε: Έλλειμμα= μονάδες.

**β.** ΣΔΑΡΧΙΚΗ= χρ. μον.

ΣΔΤΕΛΙΚΗ= χρ. μον.

Άρα Δ(ΣΔ)=1020-1280= -260 χρ. μονάδες.

|ΕD|=0,25<1 (ανελαστική). Στην ανελαστική ζήτηση η ποσοστιαία μεταβολή της ζητούμενης ποσότητας είναι μικρότερη από την ποσοστιαία μεταβολή της τιμής (σε απόλυτες τιμές). Επομένως, την συνολική δαπάνη θα επηρεάζει κάθε φορά η μεγαλύτερη ποσοστιαία μεταβολή, δηλαδή της τιμής. Αφού η τιμή μειώθηκε (Ρ0=8→ΡΑ=6) η συνολική δαπάνη θα μειωθεί διότι ακολουθεί την τιμή.

**Δ3.**  Στην τιμή ΡΑ=6 χρ. μονάδες οι παραγωγοί προσφέρουν =150 μονάδες. Την ποσότητα αυτή οι καταναλωτές είναι διατεθειμένοι, προκειμένου να την αποκτήσουν, να πληρώσουν τους παραγωγούς τιμή Ρ2 ίση με:

Ρ2=10 χρ. μονάδες.

**Δ4.** Για την ποσότητα που θα αγοράσουν οι καταναλωτές στην τιμή ΡΑ=6 χρ. μονάδες θα πληρώσουν:

 χρ. μονάδες.

Για την ποσότήτα που θα αγοράσουν οι καταναλωτές στην τιμή Ρ0=8 χρ. μονάδες θα πληρώσουν

 χρ. μονάδες.

Για την ποσότητα που θα αγοράσουν οι καταναλωτές στην τιμή Ρ2 θα πληρώσουν:

 χρ. μονάδες

Άρα τα συνολικά χρήματα που θα δαπανήσουν οι καταναλωτές είναι:

ΣΔ1+ΣΔ2+ΣΔ3=300+400+500=1200 χρ. μονάδες.

Αν δεν είχε δημιουργηθεί μαύρη αγορά οι καταναλωτές θα δαπανούσαν:

ΣΔ=ΡΑχρ. μονάδες.

Άρα οι καταναλωτές θα πληρώσουν επιπλέον λόγω της δημιουργίας «μαύρης αγοράς»: (1200-900=300 χρ. μονάδες).

ΤΙΣ ΑΠΑΝΤΗΣΕΙΣ ΕΠΙΜΕΛΗΘΗΚΕ Η ΟΜΑΔΑ ΤΩΝ ΟΙΚΟΝΟΜΟΛΟΓΩΝ ΤΩΝ ΦΡΟΝΤΙΣΤΗΡΙΩΝ

**«ΟΜΟΚΕΝΤΡΟ» ΚΑΙ «ΑΝΘΡΩΠΙΣΤΙΚΕΣ ΣΠΟΥΔΕΣ» ΦΛΩΡΟΠΟΥΛΟΥ**

[**www.floropoulos.gr**](http://www.floropoulos.gr)

**ΛΙΑΒΑΡΗΣ Α. – ΦΛΩΡΟΠΟΥΛΟΥ Ε.**